वसंत पवार

वसंत पवार हे मराठी संगीतकार होते. बहिणाबाईंच्या कविता मराठी चित्रपटांमध्ये जेंव्हा वापरल्यागेल्या तेंव्हा सुरुवातीला अनेक कवितांना संगीत देण्याची संधी पवारांना मिळाली. गदिमांबरोबर देखील त्यांनी खुप काम केले आहे असे दिसते.

मराठी बरोबर त्यांनी काही हिंदी चित्रपटांना देखील संगीत दिले.

 कारकीर्द 
मुळत: ते एक उत्कृष्ट सतारवादक होते. संगीताचा वारसा त्यांनी वडिलांकडून घेतला. त्यांचे वडील वादकवृंदाचे निर्देशन करत. ह्या शिवाय त्यांनी पार्श्वगायन देखील केले आहे.

तमाशाचा उल्लेख ते 'आमच्याकडे' हा शब्द वापरून करत गुण गाईन आवडी (पुस्तक), लेखक पु.ल. देशपांडे, मौज प्रकाशन, आयएसबीएन ८१-७४८६-०४१-X. त्यांनी पुढच पाऊल चित्रपटासाठी हंसा वाडकरांना नाच शिकवला होता.

१९५० साली आलेला चित्रपट केतकीच्या बनात हा त्यांनी संगीतबद्ध केलेला पहिला चित्रपट होता. हिंदी चित्रपटांत शिवलीला (१९५२) तर राम वढावकरांबरोबर महात्मा (१९५३) आणि नन्हे मुन्हे ह्या चित्रपटांना देखील संगीत दिले आहे.

अशा महान कलाकाराला त्याच्या आयुष्यात कधीच योग्य दर्जा किंवा मान्यता दिली गेली नव्हती याबद्दल काही संगीत प्रेमींना आजपर्यंत खेद आहे.

 काही लोकप्रिय गाणी 
छोट्या कारकिर्दीत देखील पवरांनी उल्लेखनीय आणि मधुर गाण्यांना संगीत दिले आहे. खाली काही मोजक्या गाण्यांची यादी दिली आहे.
 मुखडा स्वर गीतकार चित्रपटएकवार पंखावरूनी फिरोसुधीर फडकेग.दि. माडगूळकरवरदक्षिणाअरे संसार संसारसुमन कल्याणपूरबहिणाबाई चौधरीमानिनीकसं काय पाटील बरं हाय का?सुलोचना चव्हाणजगदीश खेबुडकरसवाल माझा ऐकाचांदण्या रात्रीतले ते स्वप्‍न तू विसरून  जामाणिक वर्माशांता शेळकेझुक झुक झुक झुक अगीनगाडीआशा भोसलेग.दि. माडगूळकरतू सुखी रहादिवा लाविते दिवाआशा भोसलेग.दि. माडगूळकरतू सुखी रहापदरावरती जरतारीचा मोर नाचरा हवासुलोचना चव्हाणग.दि. माडगूळकरमल्हारी मार्तंडबाळा जो जो रेआशा भोसलेग.दि. माडगूळकरबाळा जो जो रेमला हो म्हणतात लवंगी मिरचीसुलोचना चव्हाणजगदीश खेबुडकररंगल्या रात्री अशासप्रेम नमस्कार विनंती विशेष !वसंतराव देशपांडे, मधुबाला जव्हेरीग.दि. माडगूळकरवैजयंता
 संदर्भ व नोंदी 

नोंदी

 बाह्य दुवे 
 'आठवणीतली-गाणी.कॉम' या संकेतस्थळावर वसंत पवार यांनी संगीत दिलेली गाणी
 हिंदी गीतमाला - वसंत पवार (ईंग्रजी मजकूर)

वर्ग:संगीतकार
वर्ग:मराठी संगीतकार